શીર્ષક: અલ્પેશ ઠાકોરનું રાજકીય ભાવિ હજી આ રીતે છે અધ્ધર-તાલ, ભાજપમાં જોડાવું સરળ નથી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રાધનપુરના ધારાસભ્ય અલ્પેશ ઠાકોર વારંવાર ફોડ પાડે છે કે તેમણે કૉંગ્રેસ પાર્ટીના હોદ્દા પરથી રાજીનામું આપ્યું છે, ધારાસભ્યપદ પરથી નહીં.

ધારાસભ્ય ઉપરાંત અલ્પેશ ઠાકોરસેનાના અધ્યક્ષ પણ છે. ત્યારે તેમની ભાજપમાં જોડાવાની રાજકીય હલચલ અને અટકળ વિશે ઠાકોરસેનાના હોદ્દેદારો શું માને છે તે જાણવા બીબીસીએ તેમની સાથે વાત કરી.

થોડા દિવાસ અગાઉ જ અલ્પેશ ઠાકોર નાયબ મુખ્ય મંત્રી નીતિન પટેલ સહિત ભાજપના અન્ય નેતાઓને મળ્યા હતા. 

હાલમાં તેઓ કૉંગ્રેસની ટીકા અને નરેન્દ્ર મોદીનાં વખાણ કરતાં જોવા મળે છે. આ પરથી એવી અટકળો ચાલી રહી છે કે અલ્પેશ ઠાકોર ભાજપમાં જોડાઈ શકે છે.

આ અટકળો અંગે ઠાકોરસેનાના પ્રદેશ મહામંત્રી અમિતભાઈ ઠાકોરે બીબીસી સાથે વાત કરતાં કહ્યું હતું, "અલ્પેશભાઈ ભાજપ કે અન્ય પાર્ટીમાં જોડાવાનો નિર્ણય સ્વતંત્ર રીતે નહીં લઈ શકે. આ અંગે તેઓ પહેલા ઠાકોરસેનાને જાણ કરશે."

"સેનાની કારોબારી બેઠક મળશે ત્યારબાદ જ તેઓ કોઈ નિર્ણય લઈ શકશે. ઠાકોરસેનાના અધ્યક્ષ તરીકે તેમણે કારોબારી બોલાવવી જ પડે."

"કારોબારીનો નિર્ણય જ તેમણે માન્ય રાખવો પડે. તેઓ કારોબારી બોલાવીને પછી જ નિર્ણય લેશે. ભાજપમાં જોડાશે એવું હાલ તો કંઈ દેખાતું નથી."

તો પછી નાયબ મુખ્ય મંત્રી નીતિન પટેલ સાથે મુલાકાત અને નરેન્દ્ર મોદીનાં અચાનક વખાણ કરવાનું કારણ શું છે?

અમિત ઠાકોરે કહ્યું, "તેઓ ધારાસભ્ય છે અને ધારાસભ્ય તરીકે તેમને મળ્યા હોઈ શકે. એ રીતે મળવામાં કોઈ ખોટી વાત નથી. જો કોઈ અટકળ હશે, તો તેઓ કારોબારીની બેઠક બોલાવશે અને એ પછી જ નિર્ણય લેશે."

ઠાકોરસેના સાથે રહેશે કે સામે?

અલ્પેશ ઠાકોરે કાર્યકર તરીકે કૉંગ્રેસ સાથે છેડો ફાડ્યો ત્યારે ઠાકોરસેનાની કારોબારી મળી હતી?

આ સવાલના જવાબમાં અમિત ઠાકોરે કહ્યું હતું, "હા. તેમણે કૉંગ્રેસ તરફ જે રસ્તો અપનાવ્યો તે અગાઉ એક બેઠક મળી હતી, જેમાં હું હાજર હતો."

"બેઠકમાં સર્વસંમતિથી નિર્ણય લેવાયો કે કૉંગ્રેસ દ્વારા સેનાના હોદ્દેદારોનું માન સચવાતું નથી. કૉંગ્રેસ દ્વારા જે કંઈ આયોજન થાય છે એમાં સેનાનું અપમાન થાય છે. આ અવગણનાને પગલે સેનાએ કૉંગ્રેસ સાથે અંતર રાખવાનો નિર્ણય કર્યો હતો."

"એ વખતે અલ્પેશ ઠાકોરને 24 કલાકનું અલ્ટિમેટમ આપવામાં આવ્યું હતું. કાં તો તેઓ કૉંગ્રેસમાં રહે કાં તો તેઓ ઠાકોરસેનામાં રહે."

"24 કલાક બાદ તેમણે ઠાકોરસેના પસંદ કરી હતી. એ તો ચોક્કસ છે કે સેનાના નિર્ણય પ્રમાણે જ કાર્યો થાય છે."

જોકે, ઠાકોરસેનાના ખજાનચી રહી ચૂકેલા...